PolyAgent/wiki_georgian_en_parallel_20231101 huggingface dataset:
ირკუტსკის ოლქი

ირკუტსკის ოლქი — ოლქი რუსეთში. მდებარეობს ციმბირის ფედერალური ოკრუგის სამხრეთ-აღმოსავლეთით. დაარსდა 1937 წლის 26 სექტემბერს. ადმინისტრაციული ცენტრი — ირკუტსკი.
გეოგრაფია
ირკუტსკის ოლქს სამხრეთით და სამხრეთ-დასავლეთით ესაზღვრება ბურიატეთის, ტუვის, და ჩრდილო-აღმოსავლეთით იაკუტიის რესპუბლიკები, აღმოსავლეთით იმიერბაიკალეთისა და დასავლეთით კრასნოიარსკის მხარეები.
მოსახლეობა
მოსახლეობის უმრავლესობას (88,5 %) შეადგენენ რუსები, ასევე ცხოვრობენ უკრაინელები, ბურიატები და თათრები. უდიდესი ქალაქებია ირკუტსკი, ბრატსკი, ანგარსკი და უსტ-ილიმსკი.
რესურსები ინტერნეტში
ირკუტსკის ოლქის ადმინისტრაციის ოფიციალური საიტი
ირკუტსკის ოლქის კანონმდებლობა
ირკუტსკის ოლქის გზამკვლევი
Иркутская область в справочнике-каталоге «Вся Россия»
ირკუტსკის ოლქი: ქალაქები და რაიონები
შარონოვის სახლი

შარონოვის სახლი — ძველი სახლი ტაგანროგში, როსტოვის ოლქი, რუსეთის ფედერაცია. სახლი აგებულია 1912 წელს არქიტექტორ თეოდორ შეხტელის პროექტის მიხედვით. შარონოვის სახლი შედის რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სიაში.
მისამართი: ტაგანროგი, ფრუზეს ქუჩა № 80.
ისტორია
შენობა აგებულია 1912 წელს მოდერნის არქიტექტურულ სტილში, არქიტექტურის აკადემიკოსის თეოდორ შეხტელის პროექტის მიხედვით. 1917 წლამდე სახლი იყო მსხვილი ტაგანროგელი პურის ვაჭრის ევგენი შარონოვის კუთვნილებაში, რომელმაც ეს სახლი ააშენა საკუთარი ქალიშვილის მარიასათვის. 1920-1922 წლებში შენობაში განთავსებული იყო მეაბრეშუმეობის სადგური. 1923 წლიდან კი - საბავშვო პოლიკლინიკა. ტაგანროგის ოკუპაციის პერიოდში შენობა დაიკავა ევალდ ფონ კლეისტის პირველმა სატანკო არმიამ. 1944 წლის შემდეგ შენობაში განთავსებული იყო სხვადასხვა საქალაქო ორგანიზაციები, მათ შორის ორჯონიკიძის რაიონის სკკპ რაიონული კომიტეტი. 1981 წლიდან კი შარონოვის სახლში ტაგანროგის ქალაქთმშენებლობისა და ყოფაცხოვრების მუზეუმია გახსნილი.
არქიტექტურა
შარონოვის სახლი მოდერნის მარგალიტს წარმოადგენს. იგი არქიტექტურის, მხატვრობისა და ქანდაკების ბრწყინვალე ნიმუშია. სართულნახევრიან სახლს აქვს ბევრი საერთო მოსკოვის იაროსლავის რკინიგზის სადგურთან. შენობის კომპოზიცია ასიმეტრიულია. მარცხენა ნაწილში ოთხკუთხა მაღალი კოშკია, რვაკუთხა გუმბათით. ამ ნაწილში მდებარეობს მთავარი შესასვლელი.
შენობის ფრიზული ნაწილი მოპირკეთებულია კერამიკის ფილებით, რომელზეც გამოსახულია მოზაიკური სურათები.
რუსეთის ფედერაციის კულტურული მემკვიდრეობის ძეგლი ერთადერთია როსტოვის ოლქში, რომლის ფასადზეც გამოსახულია მონუმენტური მხატვრობა.
შენობა გადაღებულია რამდენიმე ფილმში.
რესურსები ინტერნეტში
Статья о музее на Таганрог.su
სქოლიო
ტაგანროგის ღირსშესანიშნაობები
ბრიუსელის მეტროპოლიტენი

ბრიუსელის მეტროპოლიტენი — მეტროპოლიტენის ხაზთა სისტემა ბრიუსელში; ბელგია. ქვეყანაში ერთად-ერთი მეტროპოლიტენია, რამდენადაც შარლერუას მსუბუქი მეტრო უფრო ჩქაროსნული ტრამვაის სისტემაა, ვიდრე მეტროსი, იგივე ითქმის ანტვერპენის პრე-მეტროზე, რომელიც მიწისქვეშა ტრამვაის წარმოადგენს. მეტროს ექსპლუატაციას კომპანია STIB/MIVB ეწევა.
ბრიუსელში მეტროქსელი 1965 წლის 20 სექტემბერს გაიხსნა და ოთხი ხაზისგან შედგება: M1,M2,M5 და M6. მეტროპოლიტენი 69 სადგურს მოითვლის, რომელთა შორის საშუალო მანძილი 650 მეტრია.
ისტორია
პირველი ხაზი 1965-69 წლებში გაიხსნა. 1970 წელს მეორე ხაზი შევიდა ექსპლუატაციაში.
ხაზები
იხილეთ აგრეთვე
პორტ დე ჰალი
მეტროპოლიტენების სია
მეტროპოლიტენი
მეტროპოლიტენი
ტრანსპორტი ბელგიაში
.dz

.dz — ზედა დონის ეროვნული დომენი (ccTLD) ალჟირისთვის.
რესურსები ინტერნეტში
dz
კომუნიკაციები ალჟირში
sv:Toppdomän#D
Universal Music Group

Universal Music Group
(UMG) ხმის ჩამწერ ინდუსტრიაში უდიდესი ბიზნეს ჯგუფია ხმის ჩამწერი ლეიბლებების ოჯახიდან. შედის ხმის ჩამწერი ინდუსტრიის დიდ ოთხეულში ბაზარზე დიდი გავლენისა და გლობალური ოპერაციების სიმრავლის გამო. Universal Music Group მთლიანად ეკუთვნის ფრანგულ საერთაშორისო მედია კონგლომერატს Vivendi.
რესურსები ინტერნეტში
ოფიციალური საიტი
UMG Corporate Page
UMG History page
Universal Music Group Career Opportunities listed on EntertainmentCareers.net
Universal Music Group publishing catalog at MusicBrainz
მუსიკალური ლეიბლები
Universal Music Group
გევჰერი ქადინ ეფენდი

გევჰერი ქადინ ეფენდი (დ. 8 ივლისი, 1856 — გ. 6 სექტემბერი ,1884) — ოსმალეთის სულთნის, აბდულაზიზის მეხუთე ცოლი. შეჰზადე მეჰმედ სეიფედინ ეფენდის და ესმა სულთნის დედა.
ბიოგრაფია
გევჰერი ქადინ ეფენდი დაიბადა 1856 წელს აბხაზი ბეის, სალიჰ ბეი სვათნბა და მისი ცოლის, პრინცესა შაზიე ცამბას ოჯახში. გევჰერის ნამდვილი სახელი ემინე სვათნბა იყო. ადრეულ ასაკში მიიყვანეს სასახლეში, სადაც ფერთევნიალ ვალიდე სულთნის ხელშეწყობით მიიყო განათლება. ემინეს ასევე ჰყავდა და სახელად ფატმა ჰანიმი.
სასახლეში მსახურობისას ემინე აბუდულაზიზმა გაიცნო და 1872 წელს დოლმაბაჰჩეს სასახლეში მასზე იქორწინა. აბდულაზიზმა მეუღლეს საქორწინო საჩუქრად ბეჭედი აჩუქა. გევჰერი სამკაულებს არ იკეთებდა, რადგან ის ამის გარეშე იყო მშვენიერი და ელეგანტური. ქორწინებიდან ერთი წლის შემდეგ, 1873 წელს მას შეეძინა შეჰზადე მეჰმედ სეიფედინ ეფენდი, ხოლო 1874 წელს ესმა სულთანი. გევჰერი ძალიან ერთგული და ქველმოწმედი ქალი იყო: ეხმარებოდა ობლებს და ღარიბებს, აშენებდა მეჩეთებს და სკოლებს.
გევჰერი ქადინ ეფენდი გარდაიცვალა 1884 წლის 6 სექტემბერს ორთაქოის სასახლეში და დაკრძალულია იენის მეჩეთში, სტამბოლში.
იხილეთ აგრეთვე
ოსმალეთის იმპერია
ოსმანები
სქოლიო
ოსმალეთის სულთნების მეუღლეები
დაბადებული 8 ივლისი
დაბადებული 1856
გარდაცვლილი 6 სექტემბერი
გარდაცვლილი 1884
Iakobi Kajaia

Iakobi Kajaia
Iakob Kajaia (born September 28, 1993) is a Georgian Greco-Roman wrestler. He competed in the men's Greco-Roman 130 kg event at the 2016 Summer Olympics, in which he was eliminated in the quarterfinals by Sergey Semenov. He is a European bronze medallist (2018).
He lost his bronze medal match in the 130 kg event at the 2022 World Wrestling Championships held in Belgrade, Serbia. He won one of the bronze medals in the 130kg event at the 2023 European Wrestling Championships held in Zagreb, Croatia.
Major results
References
External links
1993 births
Living people
Sportspeople from Imereti
Male sport wrestlers from Georgia (country)
Olympic wrestlers for Georgia (country)
Wrestlers at the 2016 Summer Olympics
Wrestlers at the 2015 European Games
Wrestlers at the 2019 European Games
European Games medalists in wrestling
European Games gold medalists for Georgia (country)
World Wrestling Championships medalists
European Wrestling Championships medalists
Wrestlers at the 2020 Summer Olympics
Medalists at the 2020 Summer Olympics
Olympic medalists in wrestling
Olympic silver medalists for Georgia (country)
21st-century people from Georgia (country)
აზერბაიჯანის სოფლის მეურნეობის სახელმწიფო უნივერსიტეტი

აზერბაიჯანის სოფლის მეურნეობის სახელმწიფო უნივერსიტეტი — საჯარო უნივერსიტეტი, რომელიც მდებარეობს აზერბაიჯანის ქალაქ განჯაში. უნივერსიტეტში 5000-ზე მეტი სტუდენტი სწავლობს, ხოლო აკადემიური პერსონალის რაოდენობა 560 ადამიანს აღემატება. უნივერსიტეტში 8 სკოლა ფუნქციონირებს. აზერბაიჯანის სოფლის მეურნეობის სახელმწიფო უნივერსიტეტის სასწავლო ცენტრი არსებობს ყაზახის რაიონშიც, სადაც 500 სტუდენტი სწავლობს.
ისტორია
პირველი უმაღლესი სკოლა, ბაქოს სახელმწიფო უნივერსიტეტი, 1919 წლის სექტემბერში დაარსდა, ხოლო მეორე უმაღლესი სკოლა - ბაქოს პოლიტექნიკური ინსტიტუტი - 1920 წლის 16 ნოემბერს. 18 დეკემბერს ინსტიტუტში 5 ფაკულტეტი, მათ შორის სოფლის მეურნეობის ფაკულტეტიც ჩამოყალიბდა, რასაც სოფლის მეურნეობის სპეციალისტთა მომზადება მოჰყვა. სოფლის მეურნეობის ფაკულტეტის პირველ დეკანად აგრონომი ნ.ა. ლებედევი დაინიშნა. 1921-1929 წლებში სოფლის მეურნეობის ფაკულტეტის დეკანი პროფესორი ვლადიმირ პავლოვი სმირნოვ-ლოგინოვი იყო. ინსტიტუტი ფართო სპეციალობის ინჟინრებს ამზადებდა სოფლის მეურნეობის, სამოქალაქო ინჟინერიის, ელექტრომექანიკურ, ეკონომიკისა და ნავთობმოპოვებით სფეროებში.
1929 წლის 15 მაისს აზერბაიჯანის ეროვნული კომისრის გადაწყვეტილებით ბაქოში აზერბაიჯნაის სოფლის მეურნეობის ინსტიტუტი დაარსდა, რომელმაც 1931 წელს განჯაში გადაინაცვლა.
1940 წელს ინსტიტუტის იუბილე აღინიშნა, რამაც დიდი გავლენა იქონია სოფლის მეურნეობის წარმოებისა და მეცნიერების შემდგომ განვითარება. სსრ კავშირის უმაღლესი საბჭოთა პრეზიდიუმის ბრძანებით, ინსტიტუტში დასაქმებულთა ჯგუფი მედლებითა და ორდენებით დაჯილდოვდა.
1995 წლის 16 მაისის სსრ კავშირის უმაღლესი საბჭოთა პრეზიდიუმის ბრძანებით აზერბაიჯანის სოფლის მეურნეობის ინსტიტუტი სოფლის მეურნეობის განვითარებაში შეტანილი წვლილისთვის საპატიო მედლით დაჯილდოვდა. აზერბაიჯანის რესპუბლიკის პრეზიდენტის 1991 წლის ივნისის ბრძანებით აზერბაიჯანის სოფლის მეურნეობის ინსტიტუტს აზერბაიჯანის სოფლის მეურნეობის აკადემია ეწოდა. აკადემიას სახელი მინისტრთა საბჭოს 2009 წლის 4 აპრილის მბრძანებით შეეცვალა და აზერბაიჯანის სოფლის მეურნეობის სახელმწიფო უნივერსიტეტად იწოდა.
შენობა
აზერბაიჯანის სოფლის მეურნეობის სახელმწიფო უნივერსიტეტის შენობა 1897 წელს აიგო და ათათურქის ქუჩაზე, 276 ნომერში მდებარეობს. თავდაპირველად შენობაში ადგილობირივი მმართველობის ორგანო იყო განთავსებული. 1908 წელს შენობა განჯის გუბერნიის გუბერნატორის რეზიდენციად გადააკეთეს. აზერბაიჯანის დემოკრატიული რესპუბლიკის არსებობისას, დედაქალაქი განჯა იყო და ეს შენობა კვლავ ფუნქციონირებდა, შენობაში პარლამენტის შეხვედრები იმართებოდა. შენობის მახლობლად ძველი ისტორიულ-არქიტექტურული სტილით ნაგები შენობა მდებარეობს, რომელშიც აზერბაიჯანის დემოკრატიული რესპუბლიკის მუზეუმია განთავსებული.
პრეზიდენტის ბრძანების შესაბამისად, საგანმანათლებლო დაწესებულება ქვეყნის უმაღლესი საგანმანათლებლო ინსტიტუტია. 2012 წელს აზერბაიჯანის რესპუბლიკის განათლების მინისტრის საბჭომ უნივერსიტეტს აკრედიტაცია მიანიჭა.
იხილეთ აგრეთვე
აზერბაიჯანის ტექნიკური უნივერსიტეტი
რესურსები ინტერნეტში
აზერბაიჯანის სოფლის მეურნეობის სახელმწიფო უნივერსიტეტის ოფიციალური ვებ-საიტი
სქოლიო
განჯის შენობა-ნაგებობები
სოფლის მეურნეობა
მეცნიერება და ტექნოლოგია აზერბაიჯანში
1929 წელს დაარსებული საგანმანათლებლო დაწესებულებები
ათენის ნომი

ათენის ნომი — ნომარხია საბერძნეთში, ატიკას ნომოსში. ნომარხიის დიდი ნაწილი უჭირავს დედაქალაქს — ათენს. პირეის ნომარხიასთან ერთად ქმნის ათენ-პირეის ჰიპერნომარხიას .ნომარხი — იანის სგუროსი.
მოსახლეობის რაოდენობა — 2 664 776 ადამიანი
ფართობი — 361 კმ²
იხილეთ აგრეთვე
საბერძნეთის ნომები
რესურსები ინტერნეტში
ოფიციალური საიტი
საბერძნეთის ნომები
ათენის ისტორია
კრასლავის მხარე

კრასლავის მხარე — ლატვიის ადმინისტრაციულ-ტერიტორიული ერთეული. მდებარეობს ქვეყნის სამხრეთ-აღმოსავლეთ ნაწილში, ლატგალიასა და სელიას რეგიონებში. მხარე მოიცავს 11 თემსა და ქალაქ კრასლავას, რომელიც წარმოადგენს მხარის ადმინისტრაციულ ცენტრს. მხარის სამხრეთ ნაწილში მიედინება მდინარე დასავლეთის დვინა.
ესაზღვრება დაგდის, აგლონისა და დაუგავპილსის მხარეები.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას.
მოსახლეობა
მოსახლეობა 2010 წლის 1 იანვრისათვის შეადგენს 19 983 კაცს. მხარის ფართობია 1078,4 კმ².
ეროვნული შემადგენლობა
კრასლავის მხარის ეროვნული შემადგენლობა 2010 წლის 1 იანვრის მდგომარეობით ასე გამოიყურება:
რესურსები ინტერნეტში
ოფიციალური საიტი
სქოლიო
ლატვიის მხარეები
მანუპე-ტანაჰ-დარუს ეროვნული პარკი

მანუპე-ტანაჰ-დარუს ეროვნული პარკი
მანუპე-ტანაჰ-დარუ — ეროვნული პარკი ინდონეზიაში. მდებარეობს კუნძულ სუმბაზე. მთლიანად შედგება ციცაბო მწვერვალებისაგან. პარკში დაცულია მცენარეთა დაახლოებით 118 სახეობა, მათ შორის Toona sureni, Sterculia foetida, Schleichera oleosa, Alstonia scholaris , Tamarind, Candlenut, Syzygium, Casuarina და Lantana camara.
ასევე დაცულია 87 სახეობის ფრინველი, რომელთაგან 7 კუნძულ სუმბას ენდემია. ფაუნის დაცულ წარმომადგენლებს შორისაა 57 სახეობის პეპელა, მათგან 7 ასევე სუმბს ენდემია: Papilio neumoegenii, Ideopsis oberthurii, Delias fasciata, Junonia adulatrix, Athyma karita, Sumalia chilo და Elimnia amoena.
იხილეთ აგრეთვე
ინდონეზიის ეროვნული პარკების სია
რესურსები ინტერნეტში
www.dephut.go.id
indonesia-life.info
ინდონეზიის ეროვნული პარკები
მცირე ზონდის კუნძულები
სუმბის გეოგრაფია
აღმოსავლეთ მცირე ზონდის კუნძულების გეოგრაფია
არაკარი

არაკარი — ფართეკონუსიანი სტრატოვულკანი ჩრდილო-დასავლეთ არგენტინაში, სალტის პროვინციაში, ჩილეს საზღვართან. მისი კრატერის დიამეტრი 1,5 კმ-ია. აქ მდებარეობს კრატერული ტბაც. ვულკანი მდებარეობს ატაკამის პლატოს კიდეზე, რომელიც თავის მხრივ ატაკამას უდაბნოს აღმოსავლეთით მდებარეობს. არაკარის ერთადერთი აქტივობა დაფიქსირებულია 1993 წლის 28 მარტს, როდესაც კრატერიდან ორთქლი და ფერფლი ამოიფრქვა.
იხილეთ აგრეთვე
არგენტინის ვულკანების სია
რესურსები ინტერნეტში
სალტის პროვინციის დეტალური რუკა
რეგიონის ვულკანების რუკა. არგენტინა-ჩილეს სასაზღვრო მოხსენება
სქოლიო
არგენტინის ვულკანები
საქართველოს პრემიერ-მინისტრი

საქართველოს პრემიერ-მინისტრი — საქართველოს მთავრობის მეთაური. პრემიერ-მინისტრი განსაზღვრავს მთავრობის საქმიანობის ძირითად მიმართულებებს, ორგანიზებას უწევს მთავრობის საქმიანობას, ახორციელებს მინისტრების საქმიანობის კოორდინაციასა და კონტროლს, ხელს აწერს მთავრობის სამართლებრივ აქტებს. პრემიერ-მინისტრი წარმოადგენს საქართველოს საგარეო ურთიერთობებში, დებს საერთაშორისო ხელშეკრულებებს საქართველოს სახელით.
პრემიერ-მინისტრი ნიშნავს და ათავისუფლებს მინისტრებს. იგი უფლებამოსილია ერთ-ერთ მინისტრს დააკისროს პირველი ვიცე-პრემიერის, აგრეთვე ერთ ან რამდენიმე მინისტრს − ვიცე-პრემიერის მოვალეობა.
პრემიერ-მინისტრი მთავრობის საქმიანობისთვის ანგარიშვალდებულია პარლამენტის წინაშე. წელიწადში ერთხელ იგი პარლამენტს წარუდგენს მოხსენებას სამთავრობო პროგრამის შესრულების მიმდინარეობის შესახებ, აგრეთვე პარლამენტის მოთხოვნით − სამთავრობო პროგრამის ცალკეული ნაწილის შესრულების მიმდინარეობის ანგარიშს.
ისტორია
პრემიერ-მინისტრის თანამდებობა პირველად დაწესდა 1918 წელს საქართველოს დემოკრატიული რესპუბლიკის გამოცხადებისთანავე და მას მთავრობის თავმჯდომარე ერქვა. ამ პოსტზე მოღვაწეობდნენ ნოე რამიშვილი და ნოე ჟორდანია.
1921 წლის 25 თებერვალს რუსეთ-საქართველოს 1921 წლის ომის შედეგად საბჭოთა რუსეთმა დაიპყრო საქართველოს დემოკრატიული რესპუბლიკა, მთავრობის თავმჯდომარის თანამდებობა გაუქმდა, საქართველოს დემოკრატიული რესპუბლიკის მთავრობამ კი დატოვა საქართველო და ემიგრაციაში წავიდა. საქართველოს კონსტიტუციის მიხედვით საქართველო არის საქართველოს დემოკრატიული რესპუბლიკის ისტორიულ-სამართლებრივი მემკვიდრე.
1995 წელს მიღებული საქართველოს კონსტიტუცია არ ითვალისწინებდა პრემიერ-მინისტრის თანამდებობას. 2004 წლის 6 თებერვალს განხორციელებულმა საკონსტიტუციო ცვლილებებმა საქართველოში შემოიღო მთავრობის ინსტიტუტი, შესაბამისად, ხელახლა გაჩნდა მთავრობის თავმჯდომარის პოსტი და მას კვლავ პრემიერ-მინისტრი ეწოდა. მოქმედი კანონმდებლობით, პრემიერ-მინისტრობის კანდიდატს პარლამენტის შემადგენლობის გათვალისწინებით წამოაყენებს პრეზიდენტი, ხოლო პარლამენტი კი ნდობას უცხადებს მას. პრემიერ-მინისტრი ნიშნავს და ათავისუფლებს მინისტრებს.
პრემიერ-მინისტრები
საქართველოს დემოკრატიული რესპუბლიკის მთავრობის მეთაური
საქართველოს რესპუბლიკის მინისტრთა საბჭოს თავმჯდომარე
საქართველოს რესპუბლიკის პრემიერ-მინისტრი
საქართველოს პრემიერ-მინისტრი
იხილეთ აგრეთვე
საქართველოს სსრ-ის მინისტრთა საბჭოს თავმჯდომარე
საქართველოს მთავრობა
სქოლიო
მარკუს ჰორაციუს პულვილუსი

მარკუს ჰორაციუს პულვილუსი (ლათ. Marcus Horatius Pulvillus) — რომაელი პოლიტიკოსი, რომელიც მოღვაწეობდა რომში მონარქიის დამხობისა და რესპუბლიკად გარდაქმნის პერიოდში. მარკუსი ჰორაციუსების საგვარეულოს წარმომადგენელი იყო. ორჯერ აირჩიეს რომის კონსულის თანამდებობაზე. ძვ. წ. 509 წელს, როდესაც სპურიუს ლუკრეციუს ტრიციპიტინუსის გარდაიცვალა მარკუსი კონსულ-სუფექტად აირჩიეს, მისი თანაკონსული პუბლიუს ვალერიუს პუბლიკოლა იყო. ძვ. წ. 507 წელს კი იგი მეორედ იქნა არჩეული, თუმცა ამჯერად უკვე კონსულად, მისი თანაკონსული კვლავ პუბლიუს ვალერიუს პუბლიკოლა იყო.
ბიოგრაფია
ბერძენი ისტორიკოსი დიონისე ჰალიკარნასელი მარკუს აღწერს, როგორ მრავალი ჯილდოს მქონე რევოლუციონერს, რომელიც რომის უკანასკნელი მეფის ლუციუს სუპერბუს ტარკვინიუსის წინააღმდეგ წამოწყებული აჯანყების ერთ-ერთი მონაწილე იყო. თუმცა აღსანიშნავია, რომ რომაელი ისტორიკოსის ტიტუს ლივიუსის მიერ აღწერილ რომაულ რევოლუციაში მისი წვლილი ნახსენები არ არის.
მარკუს ჰორაციუსი რომის კონსულად ძვ. წ. 509 წელს, რომის რესპუბლიკის არსებობის პირველივე წელს აირჩიეს, მან სპურიუს ლუკრეციუს ტრიციპიტინუსის ჩაანაცვლა, რომელიც ასაკის გამო თანამდებობაზე დანიშვნიდან რამდენიმე დღეში გარდაიცვალა. თანამდებობაზე ყოფნისას მისი კოლეგა (თანაკონსული) პუბლიუს ვალერიუს პუბლიკოლა იყო. მასთან ერთად მსახურობზე კონსულის თანამდებობაზე ძვ. წ. 507 წელსაც, როდესაც მარკუსი მეორედ აირჩიეს რომის კონსულად.
ზოგიერთი წყაროს თანახმად მარკუს ჰორაციუსი და პონტოფექს მაქსიმუსი ერთი და იგივე პიროვნება იყო.
რესურსები ინტერნეტში
რომის კონსულების სია
მარკუს ჰორაციუს პულვილუსი
რომის რესპუბლიკი კონსულები
რომის აღზევება: მარკუს ჰორაციუსი
რომის კონსულები და მათი მმართველობა
რომის რესპუბლიკი კონსულების ჩამონათვალი
რომის რესპუბლიკის კონსულები
ჰორაციუსები
ძვ. წ. VI საუკუნის რომაელები
გიუნეშლი (ხოფის რაიონი)

გიუნეშლი (ხოფის რაიონი)
გიუნეშლი — სოფელი ხოფის რაიონში, ართვინის პროვინცია, თურქეთი. სოფლის მოსახლეობა 2021 წლის მონაცემებით 118 ადამიანია.
სოფლის ძველი ისტორიული, ქართული სახელწოდებაა წაგრინა.
სქოლიო
ხოფის რაიონის სოფლები
მეგი გაჩეჩილაძე

მეგი გაჩეჩილაძე (დ. 20 ივნისი, 1948, თბილისი) — ქართველი ექიმი, მეცნიერი.
1972 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1092–1974 წლებში იყო რუსთავის მეტალურგიული ქარხნის მედიკო–სანიტარული ნაწილის პოლიკლინიკა–საავადმყოფოს გაერთიანების ექიმი–ტრავმატოლოგი. 1974–1991 წლებში თბილისის პროფესორ ნ.კახიანის სახელობის რკინიგზის კლინიკური საავადმყოფოს ქირურგიული განყოფილების ექიმ–ორდინატორი. 1980–1984 წლებში თბილისის სახელმწიფო სამედიცინო ინსტიტუტის საფაკულტეტო ქირურგიის კათედრის ასპირანტი. 1991 წლიდან კათედრის ასისტეტნტი. ავტორია 47 სამეცნიერო ნაშრომის ქირურგიის აქტუალურ საკითხებზე.
1988 წელს დაიცვა საკანდიდატო დისერტაციის თემა — „პანკრეასის ფუნქციონალური მდგომარეობა ნაწლავთა გარეთა ფისტულების დროს.“
ბიბლიოგრაფია
ნაწლავთა გარეთა ფისტულები თბილისი, უნივერსალი, 2005 გვ. 128 ISBN: 99940-51-07-5
ლიტერატურა
ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 57
რესურსები ინტერნეტში
დაბადებული 20 ივნისი
დაბადებული 1948
ქართველი ექიმები
Khanzharovo

Khanzharovo (Xänyär) is a rural locality (a village) in Aksyonovsky Selsoviet, Alsheyevsky District, Bashkortostan, Russia. The population was 226 as of 2010. There are 3 streets.
Geography
Khanzharovo is located 31 km southwest of Rayevsky (the district's administrative centre) by road. Bikchagul is the nearest rural locality.
References
Rural localities in Alsheyevsky District
ძვ. წ. 1790-იანები

ძვ. წ. 1790-იანები
მოვლენები
1793 : ბაბილონში გამეფდა ხამურაბი.
მნიშვნელოვანი პიროვნებები
ძვ. წ. XVIII საუკუნე
ალბერტ ინდუაშვილი

ალბერტ ინდუაშვილი (დ. 12 მაისი, 1962, სოფ. ურბნისი, ახლანდ. ქარელის მუნიციპალიტეტი) — ქართველი იურისტი, პოლიტიკოსი.
1986 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (ქარელის მაჟორიტარი), საარჩევნო ბლოკიდან „მრეწველობა გადაარჩენს საქართველოს“.
რესურსები ინტერნეტში
დაბადებული 12 მაისი
დაბადებული 1962
საქართველოს V მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
ქარელის მუნიციპალიტეტში დაბადებულები
ქართველი იურისტები
გიორგი ნიორაძე

გიორგი ნიორაძე
გიორგი ყაფლანის ძე ნიორაძე (დ. 12 დეკემბერი [ძვ. სტ. 30 ნოემბერი], 1886, შროშა, ზესტაფონის რაიონი — გ. 10 დეკემბერი, 1951, თბილისი) — ქართველი არქეოლოგი და პედაგოგი, ისტორიის მეცნიერებათა დოქტორი, პროფესორი.
ბიოგრაფია
სწავლობდა თბილისის სამასწავლებლო ინსტიტუტში. 1921 წელს დაამთავრა მოსკოვის უნივერსიტეტი. 1910-1917 წლებში იყო ქუთაისის საქალაქო სასწავლებლისა და მუშათა საღამოს კურსების მასწავლებელი; ატარებდა ლექციებს ღარიბ მოსწავლეთა სასარგებლოდ; უნივერსიტეტის დამთავრების შემდეგ იქვე დატოვეს საპროფესოროდ მოსამზადებლად; 1920-1922 წლებში აწარმოებდა არქეოლოგიურ გათხრებს; 1922-1924 წლებში სწავლობდა ჯერ ბერლინის, ხოლო შემდეგ ჰამბურგის უნივერსიტეტში და მიიღო არქეოლოგის კვალიფიკაცია; 1925 წლიდან საქართველოს სახელმწიფო მუზეუმში არქეოლოგიისა და ეთნოგრაფიის განყოფილების გამგე; 1926 წლიდან თბილისის სახელმწიფო უნივერსიტეტის ლექტორი; 1927 წელს მისი ხელმძღვანელობით გაითხარა ადრინდელი რკინის ხანის ორმოსამარხი ზემო ავჭალაში, 1930 წელს მტკვარ — არაქსის კულტურის ადრეული ძეგლი დიდუბეში; 1934 წლიდან არქეოლოგიის კათედრის გამგე; 1933 წლიდან პროფესორი, 1935 წლიდან ისტორიის მეცნიერებათა დოქტორი; 1935 წელს დაინიშნა საქართველოს არქეოლოგიის ინსტიტუტის დირექტორად; 1933–1943 წლებში განაგებდა ენის, ისტორიის და მატერიალური კულტურის ინსტიტუტის(შემდგომში ისტორიის ინსტიტუტი) არქეოლოგიის განყოფილებას; მისი არქეოლოგიური გამოკვლევები მოიცავს ქრონოლოგიური დიაპაზონის ძეგლებს ქვის ხანის მღვიმე საცხოვრისებიდან ფეოდალურ ხანამდე; ეთნოლოგიურ-ანთროპოლოგიური გამოკვლევები ეძღვნება ქართველების, ოსების, კავკასიისა და ციმბირის ხალხთა ყოფას, რელიგიას, ზოგადად კულტურისა და ისტორიის საკითხებს; გამოიკვლია დასავლეთ საქართველოს ხელოვნური ბორცვების ხასიათი და ასაკი, აღმოსავლურ-ქართული ბრინჯაოს კულტურის თავისებურება, ქართულ-წინააზიურ კულტურათა ურთიერთობა; გათხარა და შეისწავლა დასავლეთ და აღმოსავლეთ საქართველოს არქეოლოგიური ძეგლები, ქართული არქეოლოგიის ფუძემდებელი.
ლიტერატურა
გიორგი ნიორაძე (1886-1951) : ბიობიბლიოგრაფია, გვ. 5-18, თბ., 1988 წელი;
გიორგი ნიორაძის ცხოვრება და მოღვაწეობა, გვ. 49-52, თბ., 1989 წელი;
.
რესურსები ინტერნეტში
დაბადებული 12 დეკემბერი
დაბადებული 1886
გარდაცვლილი 10 დეკემბერი
გარდაცვლილი 1951
ქართველი არქეოლოგები
ქართველი პედაგოგები
გეღაკერტი

გეღაკერტი — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 3 170 ადამიანს შეადგენდა, სიმჭიდროვე 476 ადამიანი კმ²-ზე. ფართობი 6.66 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არმავირის პროვინციის სოფლები
ფლებოტომუსები

ფლებოტომუსები — ორფრთიანი სისხლისმწოვი მწერების ქვეოჯახი პეპლურასებრთა ოჯახისა. მათი სხეულის სიგრძეა 1,3 — 3,5 მმ. ფერად ბაცი მოყვითალოა და დაფარულია წვრილი ბუსუსით. პირის აპარატი უფრო მკვეთრად აქვთ გამოხატულ მდედრებს (ხორთუმის მსგავსად), რადგან ისინი წოვენ სისხლს, მამლები კი მცენარეთა წვენებით და დეტრიტით იკვებებიან. ფლებოტომუსები გავრცელებულია ტროპიკულ და სუბტროპიკულ ქვეყნებში. მსოფლიოში დადგენილია მათი 300 სახეობა. საქართველოში ეს მწერები მხოლოდ აღმოსავლეთ ნაწილშია გავრცელებული — გამოვლენილია 13 სახეობა (11 ფლებოტომუსებისა და 2 — სენჟენტომიის გვარისა).
დედალი ფლებოტომუსები იკვებებიან გარეული და შინაური ცხოველების და აგრეთვე ადამიანის სისხლით. დებს 50 — 100 კვერცხს (თვითონ უმრავლეს შემთხვევაში იღუპება). გამოჩეკილი მატლები რამდენიმეჯერ კანს იცვლიან და იჭუპრებიან. ჭუპრიდან გამოფრენილი მწერი სწრაფად იწყებენ გამრავლებას და 2 — 3 თაობას იძლევა.
ფლებოტომუსებს გადააქვთ რამდენიმე სნეულება:ვისცერული და კანის ლეიშმანიოზი, ფლებოტომური ცხელება (პაპატაჩი).
ლიტერატურა
მწერები
პეპლურასებრნი
ორფრთიანები
საქართველოს სასჯელაღსრულებისა და პრობაციის სამინისტრო

საქართველოს სასჯელაღსრულებისა და პრობაციის სამინისტრო — საქართველოს სამინისტრო, რომლის ხელმძღვანელი (მინისტრი) საქართველოს მთავრობის წევრია, რომლის დაქვემდებარებაში მყოფი სახელმწიფო უწყება პასუხისმგებელია პენიტენციალური სისტემის გამართულ საქმიანობაზე. სამინისტრო ანგარიშვალდებულია მთავრობის წინაშე და ასრულებს მისსავე ან პრემიერ-მინისტრის მიერ კანონის საფუძველზე დაკისრებულ ამოცანებს. მისი მთავარი ოფისი მდებარეობს ქალაქ თბილისში.
სამინისტრო დაარსდა 2009 წლის 1 თებერვალს საქართველოს კანონის შესაბამისად მთავრობის სტრუქტურის, უფლებამოსილებისა და საქმიანობის წესის შესახებ.
საქართველოს სასჯელაღსრულებისა და პრობაციის მინისტრები
დიმიტრი შაშკინი, 6 თებერვალი, 2009 – 8 დეკემბერი, 2009
ხათუნა კალმახელიძე, 8 დეკემბერი, 2009 – 19 სექტემბერი, 2012
გიორგი ტუღუში, 20 სექტემბერი, 2012 – 25 ოქტომბერი, 2012
სოზარ სუბარი, 25 ოქტომბერი, 2012 – 22 ივლისი, 2014
გიორგი მღებრიშვილი, 22 ივლისი, 2014 - 1 აგვისტო, 2015
კახი კახიშვილი, 1 აგვისტო, 2015 - 21 ივნისი, 2018
კახი კახიშვილი (მეორეჯერ), 21 ივნისი, 2018 – 14 ივლისი, 2018
საქართველოს კანონში ცვლილების შეტანის თაობაზე (2018 წლის 14 ივლისი #3141–რს) საქართველოს კანონის შესაბამისად, უწყება შეუერთდა — იუსტიციის სამინისტროს.
რესურსები ინტერნეტში
moc.gov.ge ოფიციალური საიტი
საქართველოს სამინისტროები
Dinoponera longipes

Dinoponera longipes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dinoponera-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ტამპერეს ქვერეგიონი

ტამპერეს ქვერეგიონი ― ფინეთის პირკანმაის რეგიონის ერთ-ერთი ქვერეგიონი 2009 წლიდან. 2021 წლის აღწერის მიხედვით, ქვერეგიონის მოსახლეობა 421 988 ადამიანს შეადგენს.
მუნიციპალიტეტები
პოლიტიკა
2018 წლის ფინეთის საპრეზიდენტო არჩევნების შედეგები:
საული ნიინისტე — 62.8%
პეკა ჰაავისტო — 15%
ლაურა ჰუჰტასაარი — 7%
პაავო ვიაიურიუნენი — 5.1%
მერია კიულიონენი — 3.7%
ტუულა ჰაატაინენი — 3.5%
მატი ვანჰანენი — 2.2%
ნილს ტორვალდსი — 0.7%
იხილეთ აგრეთვე
ფინეთის ქვერეგიონები
სქოლიო
ფინეთის ქვერეგიონები
პირკანმაის გეოგრაფია